เรื่องร้องเรียน (ความปลอดภัย,น้ำท่วม,ร้องเรียน,ถนน) วันที่ 2023-10-16 08:13:04 — แขวงห้วยขวาง เขตห้วยขวาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043599

ขอให้ปรับปรุงการปฏิบัติหน้าที่ของเจ้าหน้าที่ ประจำสำนักงานเขตห้วยขวาง กรุงเทพมหานคร เนื่องจากผู้ร้องแจ้งว่าบริเวณถนนเทียมร่วมมิตร ช่วงวันเวย์ ระหว่างสถานีบริการน้ำมันเอสโซ่ จนถึงถนนวัฒนธรรม เขตห้วยขวาง กรุงเทพมหานคร ซึ่งถนนดังกล่าวเป็นถนนลาดยางแอสฟัลต์ และมีการชำรุดเป็นหลุมเป็นบ่อ ตลอดเส้นทาง โดยมีความยาวประมาณ 2 กิโลเมตร ผู้ร้องได้ทำการแจ้งกับเจ้าหน้าที่ประจำสำนักงานเขตห้วยขวาง เป็นจำนวนหลายครั้ง ก็ไม่สามารถแก้ไขปัญหาได้อย่างมีประสิทธิภาพ เพื่อให้ถนนนั้นสามารถใช้งานอย่างไม่เป็นหลุมเป็นบ่อได้ในระยะยาว ผู้ร้องแจ้งว่าแก้ไขปัญหาหรือทำการปรับปรุงกี่ครั้ง เมื่อฝนตกถนนก็กลับมาเป็นหลุมเป็นบ่ออย่างสม่ำเสมอ ซึ่งทางเจ้าหน้าที่ของสำนักงานเขตห้วยขวางก็ไม่สามารถแก้ไขปัญหาได้ในระยะยาว ส่งผลทำให้ผู้ร้องและประชาชนในพื้นที่ได้รับความเดือดร้อนเป็นอย่างมาก เมื่อสัญจรผ่านถนนในขณะที่น้ำท่วมขังผู้ขับขี่มองไม่เห็นหลุม ทำให้รถตกหลุม ได้รับอันตรายต่อการขับขี่ ส่งผลให้ประชาชนไม่ได้รับความสะดวกในการสัญจร ผู้ร้องเห็นควรว่าทางหน่วยงานสำนักงานเขตห้วยขวางควรพิจารณาในการปฏิบัติหน้าที่ของตน เพื่อให้สามารถแก้ไขปัญหาให้ประชาชนได้ในระยะยาว ผู้ร้องพบเห็นมาเป็นระยะเวลาประมาณ 5 ปีแล้ว จึงประสงค์ให้หน่วยงานที่เกี่ยวข้องปรับปรุงการปฏิบัติหน้าที่ของเจ้าหน้าที่ ประจำสำนักงานเขตห้วยขวาง เขตห้วยขวาง กรุงเทพมหานคร

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata